Llangadwaladr (Môn) - Wicipedia

# Llangadwaladr (Môn)

### Oddi wrth Wicipedia, y gwyddoniadur rhydd.

Eglwys Llangadwaladr

Mae Llangadwaladr yn bentref bychan ar arfordir gorllewinol Ynys Môn. Saif ar briffordd yr A4080, ychydig i'r gorllewin o bentref Hermon ac i'r dwyrain o Aberffraw.

Yr adeilad mwyaf nodedig yn y pentref yw'r eglwys. Mae'r adeilad presennol yn dyddio o tua'r 15fed ganrif, ond yn y mur tu mewn i'r eglwys mae carreg fedd Cadfan ap Iago, brenin Gwynedd yn y 7fed ganrif. Yn ôl pob tebyg, ŵyr Cafan, Cadwaladr Fendigaid, yw'r Cadwaladr sy'n cael ei goffáu yn enw'r eglwys a'r pentref. Credir fod Llangadwaladr wedi bod yn fan claddu i frenhinoedd Gwynedd, gan fod prif lys Gwynedd, Aberffraw, heb fod ymhell o'r eglwys, yr ochr arall i Afon Ffraw.

Carreg fedd 'Cadfan ap Iago yn eglwys Llangadwaladr

Mae nifer o nodweddion diddorol eraill yn yr eglwys, yn cynnwys ffenestr liw yn dyddio o ddiwedd y 15fed ganrif a roddwyd gan Meurig ap Llywelyn a’i wraig fel diolch am i'w mab Owain ddychwelyd yn ddiogel o Frwydr Bosworth. Mae un o'r ddau gapel hefyd yn rhodd teulu Meyrick, Bodorgan.

### [golygu] Cysylltiadau allanol

Eglwys Llangadwaladr (Treftadaeth Ynys Môn)

Wedi dod o "http://cy.wikipedia.org../../../l/l/a/Llangadwaladr_%28M%C3%B4n%29_000e.html"

Categorïau: Pentrefi Môn | Teyrnas Gwynedd

##### Views

- Erthygl
- Sgwrs
- Diwygiad cyfoes

##### Chwilio